31/07/2018 | Administración LocalMunicipal
Cabanas
Aprobación definitiva Ordenanza fiscal da taxa por utilización instalación deportivas

Aprobada inicialmente na sesión Plenaria ordinaria de data 30 de maio de 2018 a modificación da Ordenanza Fiscal nº 11, Reguladora da taxa por utilización de instalacións deportivas municipais, e sometida a información pública no Boletín Oficial da Provincia da Coruña nº 106, de 6 de xuño de 2018, polo prazo de trinta días, sen terse presentado alegacións á mesma, elévase automaticamente a definitivo o acordo inicial, publicándose integramente o texto da Ordenanza no Boletín Oficial da Provincia da Coruña, no cumprimento do establecido no artigo 17.4 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. Contra a aprobación definitiva poderá interpoñerse recurso contencioso-administrativo nos termos establecidos na Lei 29/1998, de 13 de xullo, Reguladora da Xurisdición Contencioso-Administrativa. Conforme ao autorizado polo artigo 133.2 e 142 da Constitución Española e artigo 106 da Lei 7/1985, do 2 de abril, Reguladora das Bases de Réxime Local, e de acordo co previsto nos artigos 15 a 27 e 57 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, este Concello establece a taxa por utilización de instalacións deportivas municipais, que se rexerá pola presente ordenanza, redactada conforme ao disposto no artigo 16 do referido texto refundido. Está constituído pola utilización de inmobles e instalacións deportivas municipais. A obriga de contribuír nace no momento de presenta-la solicitude de utilización das instalacións. Son suxeitos pasivos desta taxa, en concepto de contribuíntes, as persoas físicas ou xurídicas, e as entidades a que se refire o artigo 35.4 da Lei Xeral Tributaria, que resulten autorizadas ou as beneficiadas polos aproveitamentos especiais a que se refire esta ordenanza, incluso cando non obtivesen a oportuna autorización. A base impoñible do tributo estará constituída polo tempo de utilización e tipo de actividade a desenvolver nas instalacións. A cota tributaria a aplicar pola taxa reguladora nesta ordenanza será a fixada nas tarifas seguintes: a) Utilización de calquera das instalacións para adestramento, partidos amistosos ou de competición, con entrada gratuíta: no pavillón de Porto ou campo de fútbol de A Veiga 26,00 €/hora, e no pavillón polideportivo de Lavandeira, 15,00 €/hora. b) Utilización de calquera das instalacións para adestramento, partidos amistosos ou de competición, con cobro de entrada: no pavillón de Porto ou campo de fútbol de A Veiga 41,00€/hora, e no pavillón polideportivo de Lavandeira 26,00 €/hora. c) Utilización de pistas de pádel de A Veiga, 9,00 €/hora. Establécese un mínimo dunha hora, a partires da cal poderase fraccionar por períodos de media hora. d) Utilización da iluminación nas pistas de pádel de A Veiga, 1,50 €/hora. Establécese un mínimo dunha hora, a partires da cal poderase fraccionar por períodos de media hora, cun custo de 0,50 € cada período. Sobre esta tarifa non se aplicarán as bonificacións previstas nesta ordenanza. e) Utilización do Circuíto de Motocross, segundo a táboa descrita a continuación: * Período verán, comprendido entre o 1 de xuño e o 30 de setembro ** Período de inverno, resto do ano. *** Para un mínimo de 8 alumnos e un máximo de 15 por cada curso. Nas tarifas dos apartados a) e b) enténdese incluído o uso do resto das instalacións, como duchas e vestiarios. Establécese a exención da cota tributaria para a utilización do Circuíto de Motocross cando dita instalación se precise para a celebración de competicións deportivas oficiais organizadas ou promovidas pola Secretaría Xeral para o Deporte da Xunta de Galicia, en virtude da cláusula décima do convenio de cooperación entre o Concello de Cabanas e a Secretaría Xeral para o Deporte, formalizado en data 8 de xuño de 2017, co obxecto da construción do devandito Circuíto de Motocross. De acordo co sinalado no artigo 24.4 do referido Texto Refundido, establécense as seguintes exencións e bonificacións: A) Estarán exentos do pagamento da taxa: a) Os colexios públicos do municipio que carezan de instalacións deportivas suficientes e demanden a utilización de instalacións deportivas. b) Os alumnos das escolas deportivas municipais pertencentes a unidades familiares que non superen o importe do IPREM de renda anual. c) As actividades deportivas organizadas polo propio Concello de Cabanas, ben directamente ou en colaboración con outras institucións ou entidades (persoas físicas ou xurídicas), pero sempre baixo a organización municipal e con aprobación da Alcaldía. d) As asociacións deportivas que asinen convenios para o desenvolvemento dun programa de colaboración e utilización das infraestruturas deportivas municipais, segundo o establecido no artigo 5.º do Regulamento de utilización de instalacións deportivas municipais. B) Bonificacións: a) Establécese unha bonificación do 25 por 100 da tarifa establecida no artigo 6, a favor de persoas inscritas no padrón municipal de habitantes no Concello de Cabanas para utilización de pistas de pádel de A Veiga, para promocionar e facilitar a participación da veciñanza do Concello de Cabanas en dita actividade deportiva. b) Establécese unha bonificación do 20 por 100 da tarifa establecida no artigo 6, a favor de persoas inscritas no padrón municipal de habitantes no Concello de Cabanas para utilización do Circuíto de Motocross a título persoal, para promocionar e facilitar a participación da veciñanza do Concello de Cabanas en dita actividade deportiva. c) O Concello, mediante resolución da Alcaldía, poderá establecer bonificacións de ata ó 50% das tarifas cando se trate de escolas deportivas ou clubs deste municipio, sempre e cando a maioría dos participantes figuren inscritos no padrón municipal de habitantes e se xustifique o interese social da actividade. A utilización de instalacións deportivas municipais rexerase polo establecido no Regulamento de utilización de instalacións deportivas municipais deste Concello. O persoal necesario para o desenvolvemento da actividade, como porteiros, vixiantes e outros, será de conta do organizador, sendo responsable do mesmo as obrigas laborais, fiscais e outras que se deriven da actividade. As necesidades de persoal serán fixadas pola Alcaldía ou concelleiro delegado tendo en conta a actividade a realizar. Responderán solidariamente das obrigas tributarias do suxeito pasivo establecidas nesta Ordenanza as persoas físicas ou xurídicas que sexan causantes ou colaboren na realización dunha infracción tributaria. A responsabilidade esixirase en todo caso, nos termos e consonte co procedemento previsto na Lei Xeral Tributaria. Os co partícipes ou co titulares das herdanzas, comunidades de bens e demais entidades que, carentes de personalidade xurídica constitúan unha unidade económica ou un patrimonio separado, susceptible de imposición, responderán solidariamente e en proporción ás súas respectivas participacións das obrigas tributarias de ditas entidades. Serán responsables subsidiarios das infraccións simples e da totalidade da débeda tributaria no caso de infraccións graves cometidas por persoas xurídicas, os administradores daquelas que non realicen os actos necesarios da súa competencia, para cumpri-las obrigas tributarias infrinxidas, consintan o incumprimento por aqueles que dependan deles ou adopten acordos que fagan posibles as infraccións. Os referidos administradores responderán subsidiariamente das obrigas tributarias que estean pendentes de cumprimentar polas persoas xurídicas que fosen destituídas nas súas actividades. Os síndicos, interventores ou liquidadores de quebras, concursos, sociedades e entidades en xeral, serán responsables subsidiarios cando por mala fe non realicen as xestións necesarias para o total cumprimento das obrigas tributarias producidas con anterioridade ás referidas situacións e que sexan imputables ós respectivos suxeitos pasivos. O pagamento das tarifas desta taxa realizarase, por ingreso directo na Tesourería Municipal ou en entidade bancaria na conta a nome do Concello, pero sempre antes de retira-la correspondente licenza. Este ingreso terá carácter de depósito previo, consonte co disposto no artigo 26.1. a) do Texto Refundido da Lei Reguladora das Facendas Locais, quedando elevado a definitivo ao concede-la licenza correspondente. As débedas non satisfeitas nos períodos non voluntarios esixiranse pola vía de constrinximento, de acordo co que dispón a Lei Xeral Tributaria e o Regulamento Xeral de Recadación, computándose no seu caso, como pagamentos a conta as cantidades pagadas fora de prazo. En todo o relativo a infraccións e sancións tributarias, ademais do previsto nesta ordenanza, aplicarase o disposto no artigo 181 e seguintes da Lei Xeral Tributaria e disposicións concordantes. A presente Ordenanza fiscal, aprobada polo Pleno da Corporación en sesión ordinaria celebrada o 30 de maio de 2018, entrará en vigor no momento da súa publicación íntegra no Boletín Oficial da Provincia, sendo de aplicación a partir do día seguinte, permanecendo en vigor até a súa modificación ou derrogación expresa.” Cabanas, 24 de xullo de 2018 O Alcalde, Germán Castrillón Permuy